**Обосновка (счетоводни къщи)**

Счетоводният процес, до момента, се извършва с поток от хартиени документи, които се предават от клиентите към счетоводителите и от счетоводителите към клиентите, след подписване и подпечатване. Непрекъснатото докосване на хартията и предаването на документи, както и необходимостта от ежедневно лично общуване създава сериозни предпоставки за разрастване на пандемията и съответно създава реална опасност от заразяване с както на служителите на счетоводната къща, така и за нейните клиенти, контрагенти, доставчици.

Счетоводните къщи управляват огромен документооборот и навременната и ежедневна комуникация с всеки един клиент е необходимост. Тя е важна както за добрата работа на нейните служители, така и за ефективността на работа на нейните клиенти. В този смисъл ежедневното взаимодействие е ключово, за да се запазят оборотите на компаниите, но възниква необходимостта тя да се извършва дигитално, без личен контакт и без хартиени носители, които да бъдат среда за разпространение на COVID-19. В тази връзка е изключително важно да се намери решение, което от една страна да запази бизнес ефективността на работата с клиенти, и от друга страна да не създава опасност от заразяване в условията на пандемия.

CONTROLISY accounting е софтуерно решение за управление дейността на счетоводни къщи, което aвтоматизира всички дейности по документи до импортирането им в счетоводен софтуер и осигурява отдалечен достъп до информацията.

CONTROLISY accounting предлага дигитална алтернатива на всички дейности, които счетоводителите до момента извършват в пряко взаимодействие с клиента при работа с хартиени носители. CONTROLISY accounting предоставя нов модел на извършване на работния процес, който позволява всички дейности да се извършват дистанционно, включително в домашни условия, както за счетоводителите, така и за клиента, като личен контакт вече не е необходим.

Процесът е възможен благодарение на автоматично извличане на данни с различни технологии, включително и с OCR. OCR e най-усъвършенстваният механизъм за произвеждане на качествени цифрови данни от аналогово изображение. Автоматично се извличат данни от фактури чрез OCR (номер, дата, сума, валута, валутен курс, ДДС ставка, контрагент (име, еик и др.)). Механизмът на работа е следният: клиентът сканира фактурата (от дома или офиса си, не се налага пряк контакт със счетоводител) , системата извлича автоматично данните от нея, счетоводителят само я проверява, след което се експортира към счетоводен софтуер.

Софтуерът позволява изключително добра систематизация по папки, и лесна работа с документи. Освен с управление на документооборота (DMS), CONTROLISY accounting може да бъде полезен на счетоводителите и по отношение на управление на работата с клиенти (CRM), като се създават т.н. фирмени досиета и се генерират различни нива на достъп на клиента и съответните отговорници. Отново комуникацията с клиента е изцяло онлайн, системата позволява редакции от страна на клиента по всяко време, от всяко място. Дистанционното управление на задачи (Task Management) също е приоритет за CONTROLISY accounting. Лесната систематизация и изчерпателните чек листове отново улесняват и автоматизират счетоводния процес.

Не на последно място, CONTROLISY accounting предлага и управление на персонала (HRMS), функционалност, която създава електронен регистър на трудовите досиета на служителите на счетоводната къща, в който се поддържат всички документи, свързани с трудовото или гражданско правоотношение. Не се налага отново ровене в папки и работа с хартиени документи и подписи.

Софтуерът CONTROLISY accounting би помогнал да се избегне опасността от заразяване с COVID 19, като гарантира непрекъсваемостта на счетоводната дейност, запази оборотите и ефективността на бизнес процесите на счетоводната къща.